	DOKUMENT ZA INTERNETSKO SAVJETOVANJE O NACRTU OPĆEG AKTA

	Nacrt Programa javnih potreba u djelatnosti predškolskog odgoja na području Općine Drnje u 2027. godini

	
OPĆINA DRNJE

	Početak savjetovanja
2. studenog 2026.
	Završetak savjetovanja
2. prosinca 2026.



RAZLOG DONOŠENJA 
	Na temelju članka 49. Zakona o predškolskom odgoju i obrazovanju ("Narodne novine" broj 10/97, 107/07, 94/13, 98/19, 57/22, 101/23, 145/23, 145/24, 146/25. i 22/26) , članka 78. Zakona o ustanovama ("Narodne novine" broj 76/93, 29/97, 47/99, 35/08, 127/19, 151/22) i članka 30. Statuta Općine Drnje ("Službeni glasnik Koprivničko-križevačke županije" broj 5/14, 3/18, 5/20, 4/21. i 9/21. – pročišćeni tekst), propisano je da Program javnih potreba u predškolskom odgoju i obrazovanju u Općini Drnje donosi predstavničko tijelo za kalendarsku godinu, te da se program donosi istodobno s donošenjem proračuna jedinice lokalne samouprave. Predškolski odgoj i obrazovanje te skrb o djeci rane i predškolske dobi obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u dječjem vrtiću „Igra“ u Općini Drnje. Vrtić čine tri odgojno-obrazovne skupine:
1. Mješovita jaslička skupina „Bombončići“
2. Mješovita odgojno-obrazovna skupina „Točkice“ i
3. Mješovita vrtićka skupina „Zvjezdice“.
U skladu sa Zakonom o predškolskom odgoju i obrazovanju, na području Općine Drnje provode se organizirani oblici predškolskog odgoja i obrazovanja za djecu od jedne godine do šeste godine života, odnosno do polaska u školu. Temeljem navedenog zakona dječji vrtić u Drnju ostvaruju slijedeće programe:
· Redoviti 10 satni program,
· Program predškole za djecu u godini prije polaska u školu koja su integrirana u redovni program te i onu djecu koja nisu obuhvaćena redovnim programom.
Cilj provođenja savjetovanja sa javnošću je upoznavanje javnosti s nacrtom Programa javnih potreba u djelatnosti predškolskog odgoja na području Općine Drnje u 2027. godini, dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja s obzirom da je nacrt Programa javnih potreba u djelatnosti predškolskog odgoja na području Općine Drnje u 2027. godini od interesa za građane.



Pozivamo predstavnike zainteresirane javnosti da najkasnije do 2. prosinca 2026. godine dostave svoje komentare na nacrt Programa javnih potreba u djelatnosti predškolskog odgoja na području Općine Drnje u 2027. godini putem OBRASCA za savjetovanja na e-mail: opcina@drnje.hr .
Po završetku savjetovanja, svi pristigli doprinosi bit će javno dostupni na internetskoj stranici Općine Drnje te priloženi uz prijedlog akta o kojem će raspravljati Općinsko vijeće Općine Drnje. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.
Zahvaljujemo na doprinosu u izradi što kvalitetnijeg nacrt Programa javnih potreba djelatnosti predškolskog odgoja na području Općine Drnje u 2026. godini

